**ELŐTERJESZTÉS**

**Szombathely Megyei Jogú Város Közgyűlésének 2025. február 27-i ülésére**

**Javaslat a Fenntartható Humán Fejlesztések (ESZA) elnevezésű pályázattal kapcsolatos döntések meghozatalára**

1. **Javaslat a „****Közösségfejlesztés Szombathelyen” című pályázattal kapcsolatos döntés meghozatalára**

A TOP Plusz-3.2.1-23 kódszámú, *Fenntartható humán fejlesztések* c. felhívásra benyújtandó **„****Közösségfejlesztés Szombathelyen”** c. projekt célja a Helyi Esélyegyenlőségi Programok helyi szolgáltatáshiányokra válaszoló intézkedéseinek megvalósítását támogató tevékenységek megvalósítása.

|  |  |
| --- | --- |
| Tevékenység szakmai leírása | **II./A/a Szociális alapszolgáltatásokhoz és gyermekjóléti alapellátásokhoz kapcsolódó szemléletformálás keretében:**   * a hátrányos helyzetű emberek társadalmi befogadásának elősegítése, fogyatékosságból eredő hátrányaik mérsékléséhez való hozzájárulás, a lakosság érzékenyítése, a szolidaritás fokozása, s mindezek által az egyéni életfeltételek javítása és a helyi közösségek erősítése - „Erős ALAPokon!” projektelem; * a demencia előrehaladásának lassítása, a magányból, a beszűkült kapcsolati hálóból, a tevékenységek hiányból adódó a demencia fokozódására leginkább hajlamosító tényezők kiküszöbölése - „Memóriafitnesz programsorozat” projektelem, illetve a folyamatos segítségnyújtás a betegség megismerésében és elfogadásában, az otthoni elszigetelődés leküzdésében, a családtagok lelki egészségének megóvásában - „Alzheimer Café-k szervezése” projektelem * a szféra munkavállalóinak mentális egészségének védelme és szakmai kompetenciáinak erősítése - „Szupervízió a házi segítségnyújtásban, idősek nappali ellátásában, jelzőrendszeres házi segítségnyújtásban dolgozó szakemberek számára”, valamint „Szupervízió a család és gyermekjóléti szolgáltatásban dolgozó szakemberek számára” projektelemek; * hátrányos helyzetű gyermekek megfelelő testi, lelki és értelmi fejlődésének, az esetleges lemaradások korrigálásának segítése - „A Családok Átmeneti Otthonában élő gyermekek számára készségfejlesztő foglalkozások szervezése” projektelem   **II./A/b Közösségi programok a hátrányos helyzetű csoportokat érintően a társadalmi befogadás, társadalmi kohézió és identitás, munkaerő-piaci kompetenciák, együttműködés erősítése keretében:**   * hátrányos helyzetű fiatalok társadalmi befogadásának segítése és munkaerő-piaci kompetenciáik erősítése speciális fejlesztő programok által - „Jövőépítő Képességek – fejlesztő tevékenységek a hátrányos helyzetű fiatalok számára” projektelem   **II./A/d Egészségfejlesztési és egészségügyi prevenciós programok szervezése keretében:**   * Szombathely Megyei Jogú Városban élők (köztük kiemelten az óvodás és iskolás korú gyermekek) egészség-műveltségének fejlesztése, egészségfejlesztési és egészségügyi prevenciós programok szervezése által. - „Egészségfejlesztés - egészség-műveltség fejlesztése…” projektelem; * Felnövekvő generációk egészséges életmódra nevelése - „Grassroots szellemiségű óvodai mozgásfejlesztés” valamint „Élmény- és játékközpontú szabadtéri gyermek sportprogramok” projektelem   **II./A Szemléletformáló tevékenységek, programok megvalósítása keretében:**   * Felnövekvő generációk közlekedésbiztonsági tudatosságra nevelése szemléletformáló tevékenységek megvalósításával - „Biztonságos közlekedés óvodás kortól” projektelem |

A fejlesztés megfelel a pályázati felhívásban foglalt kritériumoknak, mivel TKR kiemelt eljárásrendet alkalmazó városok esetében a megvalósítás helyszíne az „FVS városok egyedi kritériumrendszere” elnevezésű melléklet szerinti települések területén: a TOP Plusz 3.2.1-23 13.3 fejezet A) FVS városok/várostérségek egyedi kritériumrendszere c. dokumentum alapján Vas Vármegyében Szombathely Megyei Jogú Város.

A projekt erőforrás kerete: a Terület- és Településfejlesztési Operatív Program Plusz TOP Plusz-3.2.1-23 azonosító számú, *Fenntartható humán fejlesztések* c. felhívásra benyújtandó „Közösségfejlesztés Szombathelyen” című támogatási kérelem keretében igényelhető támogatási forrás, melynek összege bruttó 660.351.677, - Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2029.04.30. közötti időtartam, összesen 46 hónap.

Fentiekre tekintettel javaslom, hogy a Közgyűlés az előterjesztés 1. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

1. **Javaslat az „****Identitáserősítő folyamatok támogatása, programok megvalósítása” című pályázattal kapcsolatos döntés meghozatalára**

A TOP Plusz-3.2.1-23 kódszámú, Fenntartható humán fejlesztések c. felhívásra benyújtandó **„Identitáserősítő folyamatok támogatása, programok megvalósítása”** című projekt célja a Helyi Esélyegyenlőségi Programok helyi szolgáltatáshiányokra válaszoló intézkedéseinek megvalósítását támogató tevékenységek megvalósítása.

|  |  |
| --- | --- |
| Tevékenység szakmai leírása | **II./A/a Szociális alapszolgáltatásokhoz és gyermekjóléti alapellátásokhoz kapcsolódó szemléletformálás keretében:**   * A társadalmi befogadás minél magasabb szintjének elérése az egyes hátrányos helyzetű társadalmi csoportok (kiemelten a fogyatékkal élők, idősek és a romák) tekintetében - „Társadalmi inklúzió”, és „Roma érzékenyítő programhoz kötődő kiadvány és rendezvény” projektelem * Hátrányos helyzetű családok családi kapcsolatainak erősítése közös programok által - „Családi napok szervezése gyermekek és családtagjaik részére” projektelem * Veszélyeztetett fiatalok szociális készségeinek erősítése, társadalmi beilleszkedésük segítése szabadidős és közösségfejlesztő programok révén „Közösségi terek szolgáltatásainak bővítése” projektelem * Hátrányos helyzetű családok gyermekeinek felzárkóztatásának, társadalmi integrációjának és szociális kompetenciáik fejlesztésének segítése - „Nyári táboroztatás” projektelem * Szociális alapszolgáltatásokhoz és gyermekjóléti alapellátásokhoz kapcsolódó szemléletformálás, a szférában dolgozók elismerése, szakmai támogatása és közösségi összetartozásuk megerősítése - „Szent Márton Szociális Hét I.-II.” projektelemek * Az időskorúak aktivizálása, társadalmi részvételének fokozása, lehetőség nyújtása társas kapcsolataik kiépítésére, ápolására - „Életvidám Időskor” projektelem * aktív kikapcsolódási lehetőségek nyújtása és a közösségformálás elősegítése gyerekek táboroztatása révén, szociális rászorultság alapján - „Élménytábor” projektelem   **II./A/b Közösségi programok a hátrányos helyzetű csoportokat érintően a társadalmi befogadás, társadalmi kohézió és identitás, munkaerő-piaci kompetenciák, együttműködés erősítésére keretében:**   * Társadalmi befogadást, társadalmi kohéziót erősítő, generációk találkozását lehetővé tevő közösségi programok - „Szabadidős programok a Jászai Utcai Közösségi Térben” projektelem * Fiatalok vállalkozóvá válásának elősegítése személyre szabott, AI-alapú képzésekkel, minősítéssel - „Digitális jövőépítés I. - vállalkozóvá válás” projektelem * Hátrányos helyzetű (mélyszegénységben élő/roma) fiatalok foglalkoztathatóságának fejlesztése, vállalkozói kompetenciáik erősítése, személyes fejlődésük segítése speciális programok által - „Ifjúság Fejlődése – aktív képességfejlesztés és közösségi szerepvállalás fiatalok számára” projektelem * Iskolából kikerülő autizmus spektrum zavar diagnózissal rendelkező felnőttek átmenet-tervezésének segítése az iskolából a felnőtt ellátási formák valamelyikébe munkalehetőség biztosításával -„Dolgozni szeretnék!’ autizmussal élő fiatalok iskolából a munka világába való átmenetének tervezése, segítése” projektelem   **II./A/d Egészségfejlesztési és egészségügyi prevenciós programok szervezése keretében:**   * Az újraélesztés megismertetésén keresztül az egymásra figyelés és segítés motivációinak elsajátítása, megalapozása Szombathely lakossága körében - „Szombathely, a Segítő Emberek Városa” projektelem * A városban élők egészség műveltségének fejlesztése, az elsősegélynyújtás területén gyakorlati készségfejlesztéssel, az egészségtudatosság erősítése egyéni egészségállapot felmérésekkel - „Városi egészséghetek rendezvénysorozat” projektelem * Közösségi és egészségfejlesztés a fiatal korosztályokban sport és testmozgás programok által - „Közösségépítést és egészségfejlesztést célzó sport programok” projektelem   **II./A Szemléletformáló tevékenységek, programok megvalósítása keretében:**   * A biztonságos és balesetmentes közlekedés népszerűsítése, a költséghatékony és környezetbarát közlekedési módok elterjedésének növelése különösen gyermekek körében - „Kerékpárosok éjszakája” projektelem * Hátrányos helyzetűek digitális felzárkóztatása, alapvető digitális kompetenciáik fejlesztése, társadalmi integrációjuk, foglalkoztathatóságuk előmozdítása - „Digitális jövőépítés II. – digitális felzárkóztatás” projektelem |

A fejlesztés megfelel a pályázati felhívásban foglalt kritériumoknak, mivel TKR kiemelt eljárásrendet alkalmazó városok esetében a megvalósítás helyszíne az „FVS városok egyedi kritériumrendszere” elnevezésű melléklet szerinti települések területén: a TOP Plusz 3.2.1-23 13.3 fejezet A) FVS városok/várostérségek egyedi kritériumrendszere c. dokumentum alapján Vas Vármegyében Szombathely Megyei Jogú Város.

A projekt erőforrás kerete: a Terület- és Településfejlesztési Operatív Program Plusz TOP Plusz-3.2.1-23 kódszámú, Fenntartható humán fejlesztések c. felhívásra benyújtandó „Identitáserősítő folyamatok támogatása, programok megvalósítása” című támogatási kérelem keretében igényelhető támogatási forrás, melynek összege bruttó 638.722.901, - Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2029.04.30. közötti időtartam, összesen 46 hónap.

Fentiekre tekintettel javaslom, hogy a Közgyűlés az előterjesztés 2. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

1. **Javaslat a „Helyi humán fejlesztéseket célzó programok megvalósítása” című pályázattal kapcsolatos döntés meghozatalára**

A TOP Plusz-3.2.1-23 kódszámú, Fenntartható humán fejlesztések c. felhívásra benyújtandó **„****Helyi humán fejlesztéseket célzó programok megvalósítása”** című projekt célja a Helyi Esélyegyenlőségi Programok helyi szolgáltatáshiányokra válaszoló intézkedéseinek megvalósítását támogató tevékenységek megvalósítása.

|  |  |
| --- | --- |
| Tevékenység szakmai leírása | **II./A /b Közösségi programok a hátrányos helyzetű csoportokat érintően a társadalmi befogadás, társadalmi kohézió és identitás, munkaerő-piaci kompetenciák, együttműködés erősítése keretében:**   * A helyi közösségek erősítése kulturális közösségfejlesztési eszközökkel, kulturális közösségi programok megvalósítása és létrehozása - „Agora - Kreatív közösségi háló I. - Célterületi közösségfejlesztés” projektelem * Hátránnyal élők támogatása, kulturális élményhez juttatása önkifejezési és bemutatkozási lehetőség biztosításával fogyatékossággal élő tehetségek számára - „Speciális Nézőpont” projektelem   **II./A/d Egészségfejlesztési és egészségügyi prevenciós programok szervezése keretében:**   * Felnövekvő generációk egészséges életmódra nevelése - „Egészségnevelést célzó iskolai mozgásfejlesztés” projektelem   **II./A, C Szemléletformáló tevékenységek, programok megvalósítása keretében:**   * A lakosság körében elkövetett szabályszegések, szabálysértések és bűncselekmények elkövetésének megelőzése, valamint a jelenlegi közbiztonság fokának megtartása és növelése - „Biztonságosabb Szombathely!” projektelem * Felnövekvő generációk közlekedésbiztonsági tudatosságra nevelése szemléletformáló tevékenységek megvalósításával - „Agora - Kreatív közösségi háló II. - kerékpáros szemléletformálás” projektelem * Fogyatékkal élő személyek digitális írástudásának segítése alapkompetenciák elsajátításával és infokommunikációs eszközök használatával - „Enter Savaria - Fogyatékkal élők digitális kompetenciájának fejlesztése” projektelem * A digitális eszközök tudatos használatának segítése időskorúaknál fizikai egészségük, szellemi fittségük és függetlenségük javítása, hosszabb fenntartása érdekében - „Idősek digitális készség-fejlesztése közösség-építési és egészségmegőrzési céllal” projektelem |

A fejlesztés megfelel a pályázati felhívásban foglalt kritériumoknak, mivel TKR kiemelt eljárásrendet alkalmazó városok esetében a megvalósítás helyszíne az „FVS városok egyedi kritériumrendszere” elnevezésű melléklet szerinti települések területén: a TOP Plusz 3.2.1-23 13.3 fejezet A) FVS városok/várostérségek egyedi kritériumrendszere c. dokumentum alapján Vas Vármegyében Szombathely Megyei Jogú Város.

A projekt erőforrás kerete: a Terület- és Településfejlesztési Operatív Program Plusz TOP PLUSZ-3.2.1-23 azonosító számú, Fenntartható humán fejlesztések c. felhívásra benyújtandó „Helyi humán fejlesztéseket célzó programok megvalósítása” című támogatási kérelem keretében igényelhető támogatási forrás, melynek összege bruttó 500.925.422, - Ft, támogatási intenzitás 100 százalék.

A beruházás tervezett megvalósítási időszaka 2025.07.01- 2029.04.30. közötti időtartam, összesen 46 hónap.

Fentiekre tekintettel javaslom, hogy a Közgyűlés az előterjesztés 3. sz. mellékletét képező Koncepcionális javaslat alapján határozza el a támogatási kérelem benyújtását, hatalmazzon fel a szükséges dokumentumok aláírására és a kérelem benyújtására, valamint nyertes pályázat esetén a Támogatási Szerződés aláírására.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2025. február „ ”**

**/: Dr. Nemény András :/**

**I.**

**HATÁROZATI JAVASLAT**

**….…./****2025. (II. 27.) Kgy. számú határozat**

Szombathely Megyei Jogú Város Közgyűlése a„Javaslat a Fenntartható Humán Fejlesztések (ESZA) elnevezésű pályázattal kapcsolatos döntések meghozatalára”című előterjesztést megtárgyalta és a „Közösségfejlesztés Szombathelyen” című pályázattal és koncepciótervvel kapcsolatban a következő döntéseket hozza:

1. A Közgyűlés az előterjesztés 1. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.2.1-23 azonosító számú, „Fenntartható humán fejlesztések” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**II.**

**HATÁROZATI JAVASLAT**

**….…./2025. (II. 27.) Kgy. számú határozat**

Szombathely Megyei Jogú Város Közgyűlése a „Javaslat a Fenntartható Humán Fejlesztések (ESZA)elnevezésű pályázattal kapcsolatos döntések meghozatalára” című előterjesztést megtárgyalta és a „Identitáserősítő folyamatok támogatása, programok megvalósítása” című pályázattal és koncepciótervvel kapcsolatban a következő döntéseket hozza:

1. A Közgyűlés az előterjesztés 2. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.2.1-23 azonosító számú, „Fenntartható humán fejlesztések” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos

**III.**

**HATÁROZATI JAVASLAT**

**….…./2025. (II. 27.) Kgy. számú határozat**

Szombathely Megyei Jogú Város Közgyűlése a „Javaslat a Fenntartható Humán Fejlesztések (ESZA)elnevezésű pályázattal kapcsolatos döntések meghozatalára” című előterjesztést megtárgyalta és a „Helyi humán fejlesztéseket célzó programok megvalósítása” című pályázattal és koncepciótervvel kapcsolatban a következő döntéseket hozza:

1. A Közgyűlés az előterjesztés 3. sz. mellékletét képező Koncepcionális javaslatot jóváhagyja, és elhatározza a támogatási kérelem benyújtását a TOP Plusz-3.2.1-23 azonosító számú, „Fenntartható humán fejlesztések” című pályázati felhívásra, egyúttal felhatalmazza a Polgármestert a benyújtáshoz szükséges valamennyi dokumentum aláírására és a támogatási kérelem benyújtására, továbbá nyertes pályázat esetén a Támogatási Szerződés aláírására.
2. A Közgyűlés felkéri a polgármestert a végrehajtáshoz szükséges intézkedések megtételére.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** 2025. március 31., illetve folyamatos